ai4bharat/Pralekha huggingface dataset:
హోం మంత్రిత్వ శాఖ
ప్రధాన మంత్రి శ్రీ నరేంద్ర మోదీ నాయకత్వంలో భారతదేశం 100 కోట్ల కోవిడ్ -19 టీకాలు సాధించిన చారిత్రాత్మక మరియు గర్వించదగిన క్షణం అని కేంద్ర హోం మరియు సహకార మంత్రి శ్రీ అమిత్ షా తెలిపారు
"ఈ రోజు శ్రీ నరేంద్ర మోదీ యొక్క దూరదృష్టి గల నాయకత్వం మరియు నిరంతర ప్రోత్సాహం కారణంగా భారతదేశం 100 కోట్ల కంటే ఎక్కువ కోవిడ్ -19 టీకాల లక్ష్యాన్ని సాధించడం ద్వారా రికార్డు సృష్టించింది. ఇది సరికొత్త భారతదేశం యొక్క అపారమైన సామర్థ్యాలను ప్రపంచాన్ని తిరిగి పరిచయం చేసింది"
"ఈ చారిత్రాత్మక విజయానికి నేను దేశాన్ని అభినందిస్తున్నాను మరియు అనేక సవాళ్లను అధిగమించి ఈ గొప్ప పనిలో సహకరించిన శాస్త్రవేత్తలు, పరిశోధకులు మరియు ఆరోగ్య కార్యకర్తలందరికీ కృతజ్ఞతలు తెలుపుతున్నాను మరియు ప్రతి వ్యక్తి యొక్క భద్రత మరియు ఆరోగ్యం పట్ల నిబద్ధతతో పనిచేస్తున్న శ్రీ నరేంద్ర మోదీని అభినందిస్తున్నాను"
ప్రధాన మంత్రి శ్రీ నరేంద్ర మోదీ నాయకత్వంలో 100 కోట్ల మందికి పైగా కోవిడ్ -19 వ్యాక్సిన్ వేసినందుకు కేంద్ర హోం మరియు సహకారశాఖ మంత్రి శ్రీ అమిత్ షా దేశాన్ని అభినందించారు. ఇది చారిత్రాత్మక మరియు గర్వించదగిన క్షణం అని ఆయన అభివర్ణించారు.
శ్రీ అమిత్ షా తన వరుస ట్వీట్లలో “చారిత్రాత్మక మరియు గర్వించదగిన క్షణం! ఈ రోజు, శ్రీ నరేంద్ర మోదీ దూరదృష్టి గల నాయకత్వం మరియు నిరంతర ప్రోత్సాహం ద్వారా భారతదేశం 100 కోట్ల కంటే ఎక్కువ కోవిడ్ -19 టీకాల లక్ష్యాన్ని సాధించడం ద్వారా రికార్డు సృష్టించింది. ఇది న్యూ ఇండియా యొక్క అపారమైన సామర్థ్యాలను ప్రపంచం మొత్తానికి పరిచయం చేసింది.."
ఈ మైలురాయిని సాధించడంలో సహకరించిన దేశంలోని శాస్త్రవేత్తలు, పరిశోధకులు మరియు ఆరోగ్య కార్యకర్తలందరికీ కేంద్ర హోం మరియు సహకార మంత్రి కృతజ్ఞతలు తెలిపారు. ఈ చారిత్రాత్మక విజయం సాధించిన సందర్భంగా నేను దేశానికి అభినందనలు తెలుపుతున్నాను మరియు అనేక సవాళ్లను అధిగమించి ఈ గొప్ప పనిలో సహకరించిన శాస్త్రవేత్తలు, పరిశోధకులు మరియు ఆరోగ్య కార్యకర్తలకు కృతజ్ఞతలు తెలుపుతున్నాను. ప్రతి వ్యక్తి యొక్క భద్రత మరియు ఆరోగ్యం పట్ల నిబద్ధతతో వ్యవహారిస్తున్న శ్రీ నరేంద్ర మోదీని అభినందిస్తున్నాను " అని తెలిపారు.
ఆయుష్
సాంప్రదాయక చికిత్స పద్ధతి మరియు హోమియోపతి రంగం లో సహకారం అంశం పై భారతదేశానికి మరియు జింబాబ్వే కు మధ్య ఎమ్ఒయు కు ఆమోదం తెలిపిన మంత్రిమండలి
సాంప్రదాయక చికిత్స పద్ధతి మరియు హోమియోపతి రంగం లో సహకారం అంశం పై రిపబ్లిక్ ఆఫ్ జింబాబ్వే కు మరియు రిపబ్లిక్ ఆఫ్ ఇండియా కు మధ్య సంతకాలు అయిన అవగాహనపూర్వక ఒప్పంద పత్రాని కి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదం తెలిపింది. ఈ ఎమ్ఒయు పైన 2018వ సంవత్సరం లో నవంబర్ 3వ తేదీ నాడు సంతకాలు అయ్యాయి.
వివరాలు
ఇది సాంప్రదాయక చికిత్స పద్ధతి మరియు హోమియోపతి రంగం లో ఇరు దేశాల మధ్య సహకారానికి ఉద్దేశించిన ఒక ఫ్రేం వర్క్ ను సమకూర్చుతుంది. ఇంకా, సాంప్రదాయక చికిత్స పద్ధతి రంగం లో రెండు దేశాల కు పరస్పర లబ్ధి ని చేకూర్చుతుంది.
ఉద్దేశం
వైద్య విద్య యొక్క సాంప్రదాయక విధానాల రంగం లో ఉభయ దేశాల మధ్యసహకారాన్ని సమానత్వం మరియు పరస్పర ప్రయోజనం ప్రాతిపదికల పైన బలపరచడం, ప్రోత్సహించడం ఇంకా అభివృద్ధిపరచాలనేది ఈ ఎమ్ఒయు యొక్క ప్రధానోద్దేశం గా ఉంది. సహకారానికి గాను ఈ దిగువన ప్రస్తావించిన రంగాల ను ఈ ఎమ్ఒయు గుర్తించింది:
• ఎమ్ఒయు పరిధి లో చేరే బోధన, అభ్యాసం, ఔషధాలు, ఇంకా ఔషధాలు అక్కరలేనటువంటి చికిత్స ల నియంత్రణ ను ప్రోత్సహించడం;
• ఎమ్ఒయు ఫ్రేంవర్క్ యొక్క పరిధి లో పేర్కొన్న నిర్దిష్ట లక్ష్యాల ను సాధించడం లో ప్రదర్శన మరియు సంప్రదింపు లకు అవసరమైన అన్ని విధాలైన వైద్య సామగ్రిని, ఇంకా దస్తావేజు పత్రాల ను సరఫరా చేయడం,
• చికిత్సకులు, చికిత్స లో సహాయపడే వారు, వైజ్ఞానికులు, బోధన వృత్తినిపుణులు మరియు విద్యార్థులకు శిక్షణనిచ్చేందుకు నిపుణుల ను ఒక దేశానికి మరొక దేశం అందించుకోవడం;
• పరిశోధన, విద్య మరియు శిక్షన కార్యక్రమాల కు మొగ్గు చూపే వైజ్ఞానికులు, అభ్యాసకులు, చికిత్సకులు మరియు విద్యార్థుల కు వసతి ని కల్పించడం;
• ఔషధకోశాల కు మరియు సూత్రీకరణల కు పరస్పరం గుర్తింపు ను ప్రదానం చేయడం;
• ఇరు దేశాల లో గుర్తింపు లభించినటువంటి వైద్య విధానాల ను పరస్పరం మాన్యత ను ప్రదానం చేయడం;
• రెండు దేశాల లో కేంద్రం/ రాష్ట్రాల లోని గుర్తింపు గల విశ్వవిద్యాలయాలు ప్రదానం చేసిన విద్యార్హతల కుపరస్పరం మాన్యత ను అందజేయడం;
• గుర్తింపు గల విద్యాసంస్థల లో విద్యార్జన కై ఉపకార వేతనాల ను సమకూర్చడం;
• సంబంధిత దేశాల లో ప్రస్తుతం అమలవుతున్నటువంటి చట్టాలకు అనుగుణం గా యోగ్యులైన చికిత్సకుల ద్వారా పరస్పర ప్రాతిపదిక న సాంప్రదాయక సన్నాహాల కు మాన్యత ను ప్రదానం చేయడం;
• సంబంధిత దేశాల లో ప్రస్తుతం అమలవుతున్నటువంటి చట్టాలకు అనుగుణం గా యోగ్యులైన చికిత్సకుల ద్వారా పరస్పర ప్రాతిపదిక న అభ్యాసం సాగించేందుకు అనుమతి ని ఇవ్వడం; ఇంకా-
• రెండు దేశాల లోను అనంతర కాలం లో పరస్పరం అంగీకరించిన మేరకు మరే ఇతర రంగాల లో మరియు/ లేదా సహకారార్థ రూపాల పై సహకరించుకోవడం.
రైల్వే మంత్రిత్వ శాఖ
జన్ జాతీయ గౌరవ్ దివస్ సందర్భంగా రైల్ భవన్లో భగవాన్ బిర్సా ముండా చిత్రపటానికి పూలమాల వేసి నివాళి అర్పించిన కేంద్ర మంత్రి శ్రీ అశ్విని వైష్ణవ్
జన్ జాతీయ గౌరవ్ దివస్ను భారతీయ రైల్వేలు దేశభక్తితో జరుపుకున్నాయి
జన్ జాతీయ గౌరవ్ దివస్ సందర్భంగా రైల్ భవన్లో జరిగిన కార్యక్రమంలో రైల్వే శాఖ మంత్రి శ్రీ అశ్విని వైష్ణవ్ పాల్గొన్నారు. గిరిజన స్వాతంత్ర్య సమరయోధుడు భగవాన్ బిర్సా ముండా చిత్రపటానికి పూలమాల వేసి నివాళి అర్పించారు.
స్వాతంత్ర్య సమరయోధుడు "బిర్సా ముండా" జయంతి అయిన నవంబర్ 15ని 'జన్ జాతీయ గౌరవ్ దివస్'గా జరుపాలని 2021 నుంచి భారత ప్రభుత్వం నిర్ణయించింది. ఆయన స్వాతంత్ర్య సమరయోధుడు మాత్రమే కాకుండా సంఘ సంస్కర్త, గిరిజన ఉద్యమానికి నాయకత్వం వహించిన నేత. బ్రిటిష్ ప్రభుత్వ దోపిడీ వ్యవస్థకు వ్యతిరేకంగా ఉల్గులాన్  పేరిట గిరిజన ఉద్యమం సాగింది. తమ జాతి సాంస్కృతిక మూలాలు అర్థం చేసుకునేలా, ఐక్యత పెంపొందించేలా గిరిజనులను ప్రోత్సహించినందున ఆయన్ను ధర్తి అబ్బా అని కూడా పిలుస్తారు.
భారతీయ రైల్వేల వ్యాప్తంగా జన్ జాతీయ గౌరవ్ దివస్ను దేశభక్తితో జరుపుకున్నారు. ప్రధాన రైల్వే స్టేషన్లలో డిజిటల్ బ్యానర్లను ప్రదర్శించారు. జన్ జాతీయ గౌరవ్ దివస్ ప్రాముఖ్యతను తెలియజేస్తూ రైల్వే స్టేషన్లలోని పబ్లిక్ అడ్రస్ సిస్టంల మీద ఆడియో క్లిప్లు కూడా వినిపించారు. దీంతోపాటు ఆన్లైన్ క్విజ్లు, వ్యాసాలు రాయడం, చిత్రలేఖన పోటీలను కూడా ప్రాంతీయ రైల్వేలు నిర్వహించాయి. ప్రాంతీయ రైల్వేల సాంస్కృతిక బృందాలు జానపద గీతాలను ఆలపించాయి.
గిరిజన ప్రాంతాలకు అనుసంధానత పెంచేలా, అక్కడి ప్రజల వ్యాపార అవకాశాలకు ఊతమిచ్చేలా రైల్వేలు గత 8 సంవత్సరాల్లో గిరిజన ప్రాంతాల్లో పెద్ద సంఖ్యలో ప్రాజెక్టులు చేపట్టాయి.
మానవ వనరుల అభివృద్ధి మంత్రిత్వ శాఖ
ఈశాన్య రాష్ట్రాల విద్యార్థులకు నాణ్యమైన విద్య, సదుపాయాల కల్పనకు కేంద్రం కట్టుబడి ఉంది: మంత్రి రమేశ్ పోఖ్రియాల్
సిక్కిం కేంద్ర విశ్వవిద్యాలయం శాశ్వత క్యాంపస్ ఏర్పాటుకు రూ.986.47 కోట్లు: రమేశ్ పోఖ్రియాల్
ఆరు ఎన్ఐటీల శాశ్వత క్యాంపస్ల కోసం రూ.4371.90 నిధుల విడుదలకు కేంద్రం సమ్మతి
దేశవ్యాప్తంగా, ముఖ్యంగా ఈశాన్య రాష్ట్రాల విద్యార్థులకు నాణ్యమైన విద్య అందించేందుకు, విద్యాసంస్థల్లో మౌలిక సదుపాయాలను మెరుగుపరిచేందుకు కేంద్రం కట్టుబడి ఉందని కేంద్ర మానవ వనరుల అభివృద్ధి శాఖ మంత్రి రమేశ్ పోఖ్రియాల్ చెప్పారు. ఈ ఏడాది కేంద్రం కొన్ని ముఖ్యమైన నిర్ణయాలు తీసుకుందన్నారు. యాంగ్యాంగ్లో సిక్కిం విశ్వవిద్యాలయానికి  శాశ్వత క్యాంపస్ ఏర్పాటు చేసేందుకు కేంద్రం అనుమతి ఇచ్చిందని చెప్పారు. ఇందుకు రూ.986.47 కోట్లు ఖర్చవుతుందన్నారు. విశ్వవిద్యాలయం కోసం సిక్కిం ప్రభుత్వం 15 కోట్ల రూపాయల విలువైన 300 ఎకరాలను కేటాయించిందని, ఇందులో 265.94 ఎకరాలను ఇప్పటికే విశ్వవిద్యాలయానికి అప్పగించిందన్నారు. మిగిలిన భూమిని అప్పగించే ప్రక్రియ కొనసాగుతోందని మంత్రి తెలిపారు.
అరుణాచల్ ప్రదేశ్, మిజోరం, మేఘాలయ, నాగాలాండ్, దిల్లీ, పుదుచ్చేరిలో 6 ఎన్ఐటీల శాశ్వత క్యాంపస్ల కోసం, రూ.4371.90 ఖర్చుతో సవరించిన వ్యయ అంచనాలకు కేంద్రం ఇప్పటికే ఆమోదం తెలిపిందని మంత్రి రమేశ్ పోఖ్రియాల్ వెల్లడించారు. ఈ నిధులతో, ఈ ఆరు ఎన్ఐటీలు, 2022 మార్చి 31 నాటికి వాటి శాశ్వత క్యాంపస్ల నుంచి పూర్తిస్థాయిలో కార్యకలాపాలు చేపడతాయన్నారు. ఈ క్యాంపస్లలో 6,320 మంది విద్యార్థులు చదువుతారని మంత్రి తెలిపారు.
(Visitor Counter : 204
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
ఉత్తర రాష్ట్రాల పార్లమెంట్ సభ్యులతో సమావేశమైన కేంద్ర మత్స్య, పశుసంవర్ధక మరియు పాడి పరిశ్రమల శాఖ మంత్రి
కేంద్ర మత్స్య, పశుసంవర్ధక మరియు పాడి పరిశ్రమల శాఖ మంత్రి అధ్యక్షతన ఉత్తర భారతదేశానికి చెందిన పార్లమెంట్ సభ్యుల సమావేశం జరిగింది. వర్చువల్ విధానంలో జరిగిన ఈ సమావేశంలో జమ్మూ కాశ్మీర్, పంజాబ్, హర్యానా, ఢిల్లీ, హిమాచల్ ప్రదేశ్, ఉత్తరాఖండ్, ఉత్తరప్రదేశ్, చండీఘర్, లడఖ్ రాష్ట్రాలకు చెందిన పార్లమెంట్ సభ్యులు పాల్గొన్నారు. కేంద్ర మత్స్య, పశుసంవర్ధక మరియు పాడి పరిశ్రమల మంత్రిత్వ శాఖ కార్యదర్శి, సంయుక్త కార్యదర్శులు , ఉన్నతాధికారులు సమావేశానికి హాజరయ్యారు. పశు సంవర్ధక మరియు పాడి పరిశ్రమ రంగంలో అమలు చేస్తున్న పథకాల వివరాలను పార్లమెంట్ సభ్యులకు మంత్రి వివరించారు. పథకాల ప్రయోజనాలను వివరించిన మంత్రి క్షేత్ర స్థాయిలో పశుసంపద మరియు పాడి పథకాలను మరింత పటిష్టంగా అమలు చేయడానికి తీసుకోవలసిన చర్యలపై సమావేశంలో చర్చించారు. ఈ పథకాల వల్ల రైతులకు ప్రయోజనం కలుగుతుందని అన్నారు.
పశువుల పెంపకం దారుల, పశుగ్రాస వ్యవస్థాపకులను నేషనల్ లైవ్స్టాక్ మిషన్ మరియు రాష్ట్రీయ గోకుల్ మిషన్ పరిధిలోకి తీసుకుని రావాలని ఇటీవల జరిగిన కేంద్ర మంత్రివర్గ సమావేశం నిర్ణయించిందని మంత్రి తెలిపారు. రాష్ట్రీయ గోకుల్ మిషన్ కింద అధిక జన్యుపరమైన దూడల ఉత్పత్తి మరియు సరఫరా కోసం యూనిట్లను నెలకొల్పే పారిశ్రామికవేత్తలకు 50% మూలధన సబ్సిడీ నేరుగా అందించడం జరుగుతుంది. గ్రామీణ ప్రాంతాల్లో ప్రజల జీవన ప్రమాణాలను మెరుగు పరిచి, ఎక్కువ మందికి పశువులు, పాడి, పౌల్ట్రీ, గొర్రెలు, మేకలు, పందులు పెంపకం, పశుగ్రాస రంగంలో ఉపాధి అవకాశాలను కల్పించాలన్న లక్ష్యంతో నేషనల్ లైవ్ స్టాక్ మిషన్ అమలు జరుగుతున్నదని మంత్రి తెలిపారు. ఆత్మ నిర్భర్ భారత్ సాధన కోసం అమలు జరుగుతున్న ఈ కార్యక్రమాల్లో 50 శాతం సబ్సిడీ అందిస్తున్నారు.
పాడి రంగాన్ని అభివృద్ధి చేయడానికి నేషనల్ ప్రోగ్రాం ఫర్ డైరీ డెవలప్మెంట్  పథకం అమలు జరుగుతున్నదని పార్లమెంట్ సభ్యులకు మంత్రి వివరించారు. ఈ పథకం కింద పాల సేకరణ, ప్రాసెసింగ్, మార్కెటింగ్ మరియు పాలు మరియు పాల ఉత్పత్తుల నాణ్యత అభివృద్ధి కార్యక్రమాలతో పాటు పశువుల ఆరోగ్యం, వ్యాధుల నివారణకు టీకాలను వేసే కార్యక్రమం కూడా అమలు జరుగుతున్నదని మంత్రి పేర్కొన్నారు. రాష్ట్రాలలో మొబైల్ వెటర్నరీ యూనిట్ల ద్వారా పశువుల ఆరోగ్య సంరక్షణ సేవలను రైతులకు వారి ఇళ్ల వద్దనే అందిస్తున్నామని అన్నారు.
పశువులు, పాడి రైతుల సంక్షేమం కోసం అమలు చేస్తున్న పథకాలపై అవగాహన కల్పించడానికి కేంద్ర రాష్ట్ర ప్రభుత్వాలు చైతన్య కార్యక్రమాలను నిర్వహించాలని మంత్రి సూచించారు. సమావేశానికి హాజరైన సభ్యులను అభినందించిన మంత్రి వారి సలహాలు సూచనలను అమలు చేసి పాడి రంగ అభివృద్ధికి కృషి చేస్తామని హామీ ఇచ్చారు.
భారత పోటీ ప్రోత్సాహక సంఘం
పి1 ఆపర్చునీటీస్ ఫండ్ –1, స్కీమ్ –2తోపాటు మరికొందరు వ్యక్తులకు టివిఎస్ క్రెడిట్ సర్వీసెస్ లిమిటెడ్ లో కల షేర్ హోల్డింగ్ను ఆమోదించిన సిసిఐ.
పి1 ఆపర్చునిటీస్ ఫండ్–1 , స్కీమ్ –2 తోపాటు మరికొందరికి
టివిఎస్ క్రెడిట్ సర్వీసెస్ లో గల షేర్ హోల్డింగ్ను , కాంపిటిషన్ కమిషన్ ఆఫ్ ఇండియా  ఆమోదించింది.
పి1 ఆపర్చునిటీస్ ఫండ్ –1, స్కీమ్ –2 అనేది భారతదేశపు చట్టాలకింద ఏర్పడిన ట్రస్టు. దీనిని కేటగిరీ –2 ఆల్టర్నేటివ్ ఇన్వెస్ట్ మెంట్ ఫండ్ 
గా సెక్యూరిటీస్ ఎక్స్ఛేంజ్ బోర్డ్ ఆఫ్ ఇండియా  కింద రిజిస్టర్ చేశారు.
పి1 ఆపర్చునిటీస్ ఫండ్ 1స్కీమ్ 2 పెట్టుబడి లక్ష్యం ప్రధానంగా ప్రగతి, వృద్ధి దశలో ఉన్న కంపెనీలలో పెట్టుబడి పెట్టడం.
పి1 ఆపర్చునిటీస్ ఫండ్ 1, స్కీమ్ 2ను పి1 ఇన్వెస్ట్మెంట్ అడ్వయిజరీ ఎల్ ఎల్పి నిర్వహిస్తోంది. ట్రస్టీలైన హసీమ్ ప్రేమ్జీ
ప్రైవేట్ లిమిటెడ్ ట్రస్ట్ డెలిగేట్ గా దీనిని నిర్వహిస్తోంది.
పి 1 ఆపర్చునిటీస్ ఫండ్ –1, స్కీమ్ –2 ను ప్రేమ్ జీ ఇన్వెస్ట్ లిమిటెడ్  కి చెందినది. పి1 ఆపర్చునిటీస్,
ఫండ్ 1 స్కీమ్ 2 ప్రేమ్ జి ఇన్వెస్ట్ కు అనుబంధంగా కలిగినది. ఇది ప్రమ్ జీ ఫౌండేషన్ వారి ప్రైవేట్ ఈక్విటీ, వెంచర్ కాపిటల్
ఇన్వెస్ట్మెంట్ విభాగంగా ఉంది. ప్రేమ్ జీ ఫౌండేషన్ ప్రేమ్ జి ఇన్వెస్ట్ దాతృత్వ కార్యకలాపాలను ముందుకు తీసుకువెళ్లేందుకు ఏర్పాటు చేసినది.
ఇది అంతిమంగా అజిమ్ ప్రేమ్జి అధీనంలో ఉంటుంది.
వ్యక్తిగతంగా షేర్ హోల్డింగ్ పొందిన వారిలో సీనియర్ మేనేజ్మెంట్ స్థాయి ఉద్యోగులు, భాగస్వాములు, ప్రేమ్ జి ఇన్వెస్ట్ కన్సల్టెంట్లు,
దాని అనుబంధ సంస్థలు, ట్రస్టీలు ఉన్నారు. వ్యక్తిగత షేర్ హోల్డింగ్ కలిగిన వారు పెట్టిన పెట్టుబడి విడిగా పెట్టిన పెట్టుబడి.
మరో వైపు టివిఎస్ క్రెడిట్ సర్వీసెస్ లిమిటెడ్ అనేది ఇండియాలో నెలకొల్పబడిన, డిపాజిట్లు సేకరించని , వ్యవస్థాపరంగా కీలకమైన ఎన్.బి.ఎఫ్.సి.
ఇది 20210లో ఎన్.బి.ఎఫ్.సి పై దృష్టితో రిటైల్ ఎన్బిఎఫ్సిగా తన కార్యకలాపాలను ప్రారంభించింది.
టివిఎస్ క్రెడిట్ సర్వీసెస్ లిమిటెడ్ ప్రధానంగా ద్విచక్ర వాహన రుణాలు, ఉపయోగించిన కార్లకు సంబంధించి రుణాలు,
కొత్త లేదా వాడిన ట్రాక్టర్లకు రుణాలు, వాడిన వాణిజ్య వాహనాలకు రుణాలు, ఎం.ఎస్.ఎం.ఇ రుణాలు,
వినియోగ ఉత్పత్తుల రుణాలు,వ్యకిగత రుణాలను ఇండియాలో మంజూరు చేస్తుంది. టివిఎస్ క్రెడిట్ సంస్థకు దేశం వెలుపల కార్యకలాపాలు
ఏవీ లేవు.
ప్రతిపాదిత కాంబినేషన్, ప్రతిపాదిత 10.98ప వాటా సేకరణ లక్ష్యానికి సంబంధించినది.
పిఐఒఎఫ్ –2 లక్షిత సంస్థలో 10.79 శాతం వాటాను సేకరిస్తున్నది. వ్యక్తిగత సమీకరణ దారులు సమష్టిగా 0.19 శాతం షేర్ హోల్డింగ్ను సమకూర్చుకుంటారు.
సవివరమైన ఆర్డర్ సిసిఐ విడుదల చేస్తుంది.
ప్రధాన మంత్రి కార్యాలయం
నవంబర్, 26వ తేదీన ఆర్.ఈ-ఇన్వెస్ట్ 2020 సదస్సును ప్రారంభించనున్న - ప్రధానమంత్రి
ప్రధానమంత్రి శ్రీ నరేంద్ర మోదీ, 3వ అంతర్జీతీయ పునరుత్పాదక ఇంధన పెట్టుబడి సమావేశం మరియు ప్రదర్శన  ను, 2020 నవంబర్, 26వ తేదీ సాయంత్రం 5 గంటల 30 నిముషాలకు ప్రారంభించనున్నారు. నూతన మరియు పునరుత్పాదక ఇంధన మంత్రిత్వ శాఖ నిర్వహిస్తున్న ఈ సదస్సు, నవంబర్ 26వ తేదీ నుండి 28వ తేదీ వరకు జరుగుతుంది.
ఆర్.ఈ - ఇన్వెస్ట్ 2020 గురించి :
"స్థిరమైన విద్యుత్తు పరివర్తన కోసం ఆవిష్కరణలు" అనే ఇతివృత్తంతో, ఆర్.ఈ-ఇన్వెస్ట్ 2020 సదస్సును నిర్వహిస్తున్నారు. ఈ సదస్సులో భాగంగా, పునరుత్పాదక మరియు భవిష్యత్తు ఇంధన ఎంపికల పై 3 రోజుల సమావేశాలతో పాటు తయారీదారులు, డెవలపర్లు, పెట్టుబడిదారులు మరియు ఆవిష్కర్తల ప్రదర్శనను కూడా ఏర్పాటు చేస్తున్నారు. ఈ సదస్సులో 75 మందికి పైగా అంతర్జాతీయ మంత్రుల స్థాయి ప్రతినిధులు, 1000 మందికి పైగా ప్రపంచ పరిశ్రమల అధిపతులు, 50,000 మంది ప్రతినిధులు హాజరవుతారని భావిస్తున్నారు. పునరుత్పాదక ఇంధనం అభివృద్ధి మరియు విస్తరణను పెంపొందించడానికీ, ప్రపంచ స్థాయి పెట్టుబడిదారులను భారతీయ ఇంధన రంగ భాగస్వాములతో అనుసంధానించడానికీ వీలుగా ప్రపంచ వ్యాప్త ప్రయత్నాలను వేగవంతం చేయడం లక్ష్యంగా ఈ సదస్సును నిర్వహిస్తున్నారు. 2015, 2018 సంవత్సరాలలో నిర్వహించిన మొదటి రెండు సదస్సులు విజయవంతమైన నేపథ్యంలో పునరుత్పాదక ఇంధన రంగంలో పెట్టుబడి ప్రోత్సాహానికి ఒక అంతర్జాతీయ వేదికను నెలకొల్పాలని ఈ సదస్సు లక్ష్యంగా పెట్టుకుంది.
ప్రధాన మంత్రి కార్యాలయం
భారతదేశం లో వృద్ధి ని పరుగు పెట్టించడం కోసం ఆర్థిక రంగం లో, నిర్మాణ రంగం లో మరియు సంక్షేమ రంగం లో చేపట్టవలసిన చర్యల ను గురించి చర్చించేందుకు ఒక విస్తృత స్థాయి సమావేశాన్ని నిర్వహించిన ప్రధాన మంత్రి
ఆర్థిక రంగం లో ఏయే విధాలు గా జోక్యం చేసుకోవాలి అనే వ్యూహాల ను చర్చించడం కోసం, అలాగే ప్రస్తుత పరిస్థితుల లో వృద్ధి ని మరియు సంక్షేమాన్ని వేగిరపరచడం కోసం నిర్మాణ రంగాని కి సంబంధించి ఎటువంటి సంస్కరణల ను ప్రవేశపెట్టాలి అంశాల ను గురించి కూడా చర్చించడం కోసం ఒక సమావేశాన్ని ప్రధాన మంత్రి శ్రీ నరేంద్ర మోదీ నిర్వహించారు.
ఆర్థిక మంత్రి తో మరియు అధికారుల తో ఏర్పాటు చేసిన ఓ సమావేశం లో రైతుల కు, ఎమ్ఎస్ఎమ్ఇ లకు సాయపడటానికి, వ్యవస్థ లో ద్రవ్య సరఫరా ను , ఇంకా పరపతి లభ్యత ను అధికం చేయడానికి ఏయే ప్రమేయాలు, వ్యూహాలు అవసరం అవుతాయి అనే అంశాల పై ప్రధాన మంత్రి చర్చించారు. కోవిడ్-19 సంక్రమణ నేపథ్యం లో ఆర్థిక స్థిరత్వాని కి పూచీ పడటానికి ఏయే ఉపాయాల ను అమలు పరచాలో ఈ సమావేశం లో ప్రధాన మంత్రి చర్చించారు. అంతేకాక, కోవిడ్-19 ప్రభావాల నుండి వ్యాపారాలు త్వరిత గతి న కోలుకొనేందుకు వీలు గా తీసుకొన్నటువంటి చర్యల ను గురించి సైతం ఆయన చర్చించారు.
శ్రామికుల శ్రేయం మరియు సామాన్య మానవుడి శ్రేయం అనే అంశాల ను ప్రధాన మంత్రి ఈ సమావేశం లో ప్రస్తావిస్తూ, కోవిడ్-19 కారణం గా తల ఎత్తిన అంతరాయాల కు సంబంధించిన సంకటాల ను దూరం చేయడానికి వ్యాపారాల కు సాయపడటం ద్వారా లాభదాయక ఉద్యోగ అవకాశాల ను కల్పించవలసిన ఆవశ్యకత ఉందని తెలిపారు.
గత కాలం లో చేపట్టిన ప్రధానమైన వ్యవస్థీకృత సంస్కరణల ను బల పరచవలసిన అవసరాన్ని గురించి కూడా ప్రధాన మంత్రి సమావేశం లో ఉద్ఘాటించారు. అదే విధం గా కార్పొరేట్ గవర్నెన్స్, పరపతి విపణులు మరియు మౌలిక సదుపాయాల కల్పన రంగాల లో నూతన వ్యవస్థీకృత సంస్కరణల పై సైతం సమావేశం లో చర్చించడమైంది.
మౌలిక సదుపాయాల కల్పన రంగం లో క్రొత్త పథకాల కు సంబంధించిన పనుల ను మొదలుపెట్టేందుకు సత్వర చర్యల ను తీసుకోవలసిన అవసరం ఎంతయినా ఉందని, అలా చేసినందువల్ల కోవిడ్-19 కారణం గా చేజారిన కాలాన్ని తిరిగి భర్తీ చేసుకోవడానికి వీలు ఏర్పడుతుంది అంటూ ప్రధాన మంత్రి నొక్కిచెప్పారు. నేశనల్ ఇన్ ఫ్రాస్ట్రక్చర్ పైప్ లైన్ లో భాగం గా అమలుపరుస్తున్న పథకాల ను- కాలిక జాప్యాల ను నివారించి మరి ఉద్యోగాల ను కల్పించడం సాధ్యపడేటట్లుగా- తరచు గా అత్యున్నత స్థాయి లో సమీక్షిస్తూ ఉండాలని ప్రధాన మంత్రి కోరారు.
వివిధ మంత్రిత్వ శాఖ లు చేపట్టిన సంస్కరణ కార్యక్రమాల ను అంతరాయం లేకుండా కొనసాగించాలని, మూలధనం మరియు పెట్టుబడి ప్రవాహాల కు ఎటువంటి అడ్డంకులు ఎదురైనా వాటి ని తొలగించేందుకు కాలబద్ధ ప్రణాళిక తో ముందుకు పోవాలన్న విషయం కూడా సమావేశం లో చర్చ కు వచ్చింది.
హోం మంత్రి, ఆర్ధిక మంత్రి, ఆర్ధిక మంత్రిత్వ శాఖ కార్యదర్శులతో పాటు భారత ప్రభుత్వం లోని ఉన్నతాధికారులు కూడా ఈ సమావేశాని కి హాజరయ్యారు.
(
ఆయుష్
ఆయుష్ వాణిజ్యం, పరిశ్రమల సంయుక్త సమీక్షను రేపు నిర్వహించనున్న - పియుష్ గోయెల్ మరియు శ్రీపాద్ నాయక్
ఆయుష్ మంత్రిత్వ శాఖ చేపట్టిన వివిధ కార్యక్రమాల నేపథ్యంలో, ఆయుష్ వాణిజ్య, పరిశ్రమల ప్రస్తుత పరిస్థితులపై, కేంద్ర వాణిజ్య, పరిశ్రమల శాఖ మంత్రి శ్రీ పియూష్ గోయెల్, కేంద్ర ఆయుష్ శాఖ సహాయ మంత్రి శ్రీ శ్రీపాద్ నాయక్, 2020 డిసెంబర్, 4వ తేదీ సాయంత్రం 4 గంటలకు, దృశ్య మాధ్యమం ద్వారా సమీక్షించనున్నారు.
కోవిడ్-19 మహమ్మారి నేపథ్యంలో ఆయుష్ ఆధారిత వ్యాధి-నివారణ పరిష్కారాలపై పెరుగుతున్న ప్రపంచ ఆసక్తి నేపథ్యంలో ఈ సమీక్ష నిర్వహిస్తున్నారు. ఇంతకు ముందు, ఇద్దరు మంత్రులు నిర్వహించిన, ఆయుష్ వాణిజ్యం మరియు పరిశ్రమల సంయుక్త సమీక్షా సమావేశం, 2020 ఏప్రిల్, 9వ తేదీన జరిగింది. ఆ తర్వాత, ఆయుష్ మంత్రిత్వ శాఖ ఆయుష్ వైద్య విధానం ద్వారా కోవిడ్-19 నుండి ప్రజలను రక్షించే ప్రయత్నాల్లో భాగంగా మరియు వారికి విజయవంతంగా చికిత్స చేయడానికి అనేక కార్యక్రమాలు చేపట్టింది. కోవిడ్ -19 నిర్వహణ కోసం ఆయుర్వేదం, యోగా ఆధారంగా సకాలంలో సలహాలు, కోవిడ్ అనంతర నిర్వహణ మరియు జాతీయ వైద్య చికిత్సా నిర్వహణకు అనుసరించవలసిన నియమనిబంధనలను జారీ చేయడం ద్వారా మరియు క్రియాశీల విధాన కార్యక్రమాలు చేపట్టడం ద్వారా మంత్రిత్వ శాఖ దీనిని సాధించింది. కోవిడ్-19 నుండి తమను తాము రక్షించుకోవడానికి ఆయుష్ వైద్య విధానాన్ని ఉపయోగించమని ప్రజలను ప్రోత్సహించడానికీ, వ్యాధి-నివారణ చర్యలను అవలంబించాల్సిన అవసరాన్ని ప్రజలకు తెలియజేయడానికీ, మంత్రిత్వ శాఖ భారీ ప్రచార కార్యక్రమాలను చేపట్టింది.
ప్రజలు ఆయుష్ ఆధారిత రోగనిరోధక పరిష్కారాలను పెద్ద ఎత్తున స్వీకరించినట్లు ఆధారాలు ఉన్నాయి. భారతదేశంలో పెద్ద ఎత్తున ఆయుష్ పద్ధతులు మరియు తక్కువ స్థాయి కోవిడ్ -19 మరణాల మధ్య పరస్పర సంబంధం ఉన్నట్లు సూచనలు ఉన్నాయి. ఇవన్నీ భారతదేశంతో పాటు అనేక ఇతర దేశాలలో ఆయుష్ విభాగాల ఆధారంగా ఆరోగ్యం మరియు సంరక్షణ పరిష్కారాలను పెంచడానికి దోహదపడ్డాయి. అందువల్ల, ఈ పెరిగిన డిమాండ్ను తీర్చడానికి వీలుగా, ఆయుష్ వాణిజ్య, పరిశ్రమల రంగాలు సన్నద్ధం కావలసిన అవసరం ఉంది.
ఆయుష్ మంత్రిత్వ శాఖ తీసుకున్న విధాన కార్యక్రమాలలో, విజ్ఞానశాస్త్రానికి చెందిన వివిధ విభాగాలకు చెందిన పరిశోధకులతో పాటు ఆయుష్ వైద్యులు కోవిడ్ -19 పై ఆయుష్ వైద్య విధానం ద్వారా పరిశోధనలు చేయటానికి మరియు లాక్ డౌన్ వ్యవధిలో కూడా ఆయుష్ పరిశ్రమ పని చేయడానికి వీలు కల్పించే చర్యలు ఉన్నాయి. ఆయుష్ మంత్రిత్వ శాఖ తీసుకున్న వివిధ కార్యక్రమాల ద్వారా, భారతదేశంతో పాటు, ప్రపంచంలోని వివిధ ప్రాంతాలలో ఆయుర్వేద ఔషధం కోసం అపూర్వమైన డిమాండ్ లభించింది. ఆయుష్ వాణిజ్యం, దేశీయ స్థాయిలో డిమాండ్ ఎంత పెరిగింది మరియు ఆయుష్ ప్రమోషన్ కోసం భవిష్యత్ కార్యాచరణ గురించి చర్చించడానికి మంత్రులు ఇద్దరూ పరిశ్రమ నాయకులతో సంప్రదించనున్నారు.
విదేశీ వ్యవహారాల మంత్రిత్వ శాఖ
భూ సరిహద్దు అతిక్రమణ అంశంపై భారతదేశం మరియు మయన్మార్ ల మధ్య ఒప్పందానికి ఆమోదం తెలిపిన మంత్రివర్గం
భూ సరిహద్దు అతిక్రమణ అంశంపై భారతదేశానికి, మయన్మార్ కు మధ్య ఒప్పందానికి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
ఈ ఒప్పందం ఉభయ దేశాలలో సరిహద్దు ప్రాంతాలలో నివసిస్తున్న ప్రజలకు స్వేచ్ఛగా రాకపోకలు జరిపేందుకు ప్రస్తుతం ఉన్నటువంటి హక్కులలో పొందికకు మరియు ఆ హక్కుల యొక్క క్రమబద్దీకరణకు మార్గాన్ని సుగమం చేస్తుంది. అంతేకాకుండా, ఇది చెల్లుబాటయ్యే పాస్పోర్టు లు మరియు వీజా ల సాయంతో ప్రజలు రాకపోకలు జరిపేందుకు కూడా సహకరిస్తుంది. ఈ కారణంగా, రెండు దేశాల మధ్య సామాజిక బంధం, ఆర్థిక బంధం పెంపొందగలవు.
ఈ ఒప్పందం భారతదేశం- మయన్మార్ సరిహద్దు వెంబడి ప్రజల రాకపోకలను సులభతరం చేస్తుంది. మయన్మార్ ప్రజలతో భారతదేశం లోని ఈశాన్య ప్రాంతాల రాష్ట్రాల ప్రజల అనుసంధానాన్ని ఈ ఒప్పందం ఇనుమడింప చేయగలదని, ఆయా వర్గాల మధ్య సంబంధాలను పెంచుతుందని ఆశిస్తున్నారు.
ఈశాన్య ప్రాంత ఆర్థిక వ్యవస్థ కు ఈ ఒప్పందం ఉత్తేజాన్నివ్వగలుగుతుంది. అలాగే, మయన్మార్ తో మన దేశానికి ఉన్న భౌగోళిక సంబంధాల ప్రాతిపదికన వ్యాపారాన్ని మరియు ప్రజా సంబంధాలను అభివృద్ధిపరచుకోవడానికి కూడా తోడ్పడగలదు.
భూ సరిహద్దు వెంబడి పెద్ద సంఖ్యలో నివసిస్తున్నటువంటి మరియు సరిహద్దు ప్రాంతం వెంబడి స్వేచ్ఛగా రాకపోకలు జరపడానికి అలావాటు పడినటువంటి ఆదివాసీ సముదాయాలకు ఉన్న సాంప్రదాయక హక్కులను ఈ ఒప్పందం పరిరక్షించగలదు.
(
ప్రధాన మంత్రి కార్యాలయం
హర్ ఘర్ తిరంగా అభియాన్ కు అద్భుతమైన ప్రతిస్పందన వ్యక్తం అవుతున్నందుకు సంతోషాన్ని, గర్వాన్ని వ్యక్తం చేసిన ప్రధాన మంత్రి
త్రివర్ణ పతాకం తో ఫోటో దిగి శేర్ చేయండంటూ పౌరుల కు విజ్ఞప్తి చేసిన ప్రధాన మంత్రి
హర్ ఘర్ తిరంగా అభియాన్ కు అద్భుతమైనటువంటి ప్రతిస్పందన రావడం పట్ల ప్రధాన మంత్రి శ్రీ నరేంద్ర మోదీ తన సంతోషాన్ని మరియు గర్వాన్ని వ్యక్తం చేశారు. విభిన్న జీవన రంగాల కు చెందిన ప్రజలు రెకార్డు స్థాయి లో పాలుపంచుకోవడాన్ని మనం తిలకిస్తున్నాం అని శ్రీ నరేంద్ర మోదీ అన్నారు. మువ్వన్నెల జెండా తో దిగిన ఫోటో ను harghartiranga.com లో శేర్ చేయండి అంటూ పౌరుల ను శ్రీ నరేంద్ర మోదీ కోరారు.
దేశం నలు మూలల నుంచి హర్ ఘర్ తిరంగా అభియాన్ కు చెందిన గొప్ప దృశ్యాల ను ప్రధాన మంత్రి ట్విటర్ మాధ్యమం ద్వారా శేర్ చేశారు.
ఆర్థిక మంత్రిత్వ శాఖ
సిఎస్ఆర్ చొరవల కింద టిఇఆర్ఐతో అవగాహనా ఒప్పందంపై సంతకం చేసిన ఎస్పిఎంసిఐఎల్
భారత ప్రభుత్వ యాజమాన్యంలోని మినీ రత్న కేటగిరీ -1 సిపిఎస్ ఇ అయిన సెక్యూరిటీ ప్రింటిండగ్ అండ్ మైనింగ్ కార్పొరేషన్ ఆఫ్ ఇండియా లిమిటెడ్ , ది ఎనర్జీ రీసోర్సెస్ ఇనిస్టిట్యూట్  మంగళవారంనాడు ఎస్పిఎంసిఐఎల్ కార్పొరేట్ కార్యాలయంలో అవగాహనా ఒప్పందంపై సంతకాలు చేశాయ
ఎస్పిఎంసిఐఎల్ సిఎస్ఆర్ చొరవల కింద రూ. 525.49 లక్షల అంచనా వ్యయంతో మధ్య ప్రదేశ్లోని దేవాస్ జిల్లాలోని సిరోలియాను సామాజిక అభివృద్ధి, సమాగ్రాభివృద్ధితో మోడల్ గ్రామంగా తీర్చిదిద్దేందకు అవగాహనా ఒప్పందం కుదిరింది.
ఈ సందర్భంగా ఎస్పిఎంసిఐఎల్ డైరెక్టర్  శ్రీ ఎస్.కె. సిన్హా, చీఫ్ జనరల్ మేనేజర్  శ్రీ బిజె గుప్తా, జాయింట్ జిఎం  శ్రీ ప్రకాశ్ కుమార్, కన్సల్టెంట్ శ్రీ వినోద శర్మ హాజరుకాగా, టిఇఆర్ఐకు అసోసియేట్ డైరెక్టర్ & సిఎస్ఆర్ శ్రీ అమిత్ కుమార్ ఠాకూర్ &రీసెర్చ్ అసోసియేట్ మితాక్షా రస్వంత్ కూడా ఈ కార్యక్రమంలో పాల్గొన్నారు.
|
ఆరోగ్య, కుటుంబ సంక్షేమ మంత్రిత్వ శాఖ
|
ఇవాళ 33,917కి తగ్గిన దేశవ్యాప్త క్రియాశీల కేసుల సంఖ్య; మొత్తం పాజిటివ్ కేసుల్లో 0.08%
గత 24 గంటల్లో నమోదయిన కొత్త కేసులు 2,568
180.40 కోట్ల డోసులను దాటిన జాతీయ కొవిడ్-19 టీకా కార్యక్రమం
ప్రస్తుత రికవరీ రేటు 98.72%
వారపు పాజిటివిటీ రేటు 0.46%
కొవిడ్పై యుద్ధంలో మన దేశానిది పైచేయిగా మారింది. దేశవ్యాప్త క్రియాశీల కేసుల సంఖ్య 33,917కి తగ్గాయి. మొత్తం పాజిటివ్ కేసుల్లో ఇది 0.08 శాతం.
భారతదేశ రికవరీ రేటు 98.72%కు పెరిగింది. గత 24 గంటల్లో 4,722 మంది రోగులు కోలుకున్నారు. దీంతో, కోలుకున్న రోగుల సంఖ్య  4,24,46,171 కి పెరిగింది.
గత 24 గంటల్లో 2,568 కొత్త కేసులు నమోదయ్యయాయి.
గత 24 గంటల్లో మొత్తం 7,01,773 పరీక్షలు చేశారు. దేశవ్యాప్తంగా ఇప్పటివరకు 77.97 కోట్లకు పైగా  పరీక్షలు నిర్వహించారు.
వారపు, రోజువారీ పాజిటివ్ రేట్లలో గణనీయమైన తగ్గుదల నమోదువుతూనే ఉంది. వారపు పాజిటివిటీ రేటు 0.46 శాతానికి, రోజువారీ పాజిటివిటీ రేటు 0.37 శాతానికి తగ్గాయి.
టీకాల విషయానికి వస్తే... ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం, 180.40 కోట్ల  డోసులను టీకా కార్యక్రమం అధిగమించింది. 2,11,52,628 సెషన్ల ద్వారా ఇది సాధ్యమైంది.
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,02,731
|
|
రెండో డోసు
|
|
99,85,923
|
|
ముందు జాగ్రత్త డోసు
|
|
43,21,775
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,11,615
|
|
రెండో డోసు
|
|
1,74,80,218
|
|
ముందు జాగ్రత్త డోసు
|
|
65,82,840
|
|
15-18 ఏళ్ల వారు
|
|
మొదటి డోసు
|
|
5,59,68,909
|
|
రెండో డోసు
|
|
3,43,09,111
|
|
18-44 ఏళ్ల వారు
|
|
మొదటి డోసు
|
|
55,34,55,646
|
|
రెండో డోసు
|
|
45,64,67,364
|
|
45-59 ఏళ్ల వారు
|
|
మొదటి డోసు
|
|
20,25,55,219
|
|
రెండో డోసు
|
|
18,30,29,983
|
|
60 ఏళ్లు పైబడినవారు
|
|
మొదటి డోసు
|
|
12,66,05,098
|
|
రెండో డోసు
|
|
11,39,94,240
|
|
ముందు జాగ్రత్త డోసు
|
|
1,04,58,219
|
|
ముందు జాగ్రత్త డోసులు
|
|
2,13,62,834
|
|
మొత్తం డోసులు
|
|
1,80,40,28,891